                                             udskrift
                                                 af
              højesterets anke- og kæremålsudvalgs dombog
                       højesterets kendelse
                          afsagt mandag den 14. marts 2011
sag 219/2010
nykredit forsikring a/s
(advokat jesper ravn)
mod
kim ole jørgensen
(advokat svend-aage dreist hansen)
i tidligere instanser er afsagt kendelse af retten i roskilde den 21. december 2009 og af østre
landsrets 10. afdeling den 19. februar 2010.
i påkendelsen har deltaget fem dommere: niels grubbe, vibeke rønne, jens peter
christensen, hanne schmidt og oliver talevski.
påstande
kærende, nykredit forsikring a/s, har påstået stadfæstelse af byrettens kendelse.
indkærede, kim ole jørgensen, har påstået stadfæstelse af landsrettens kendelse.
sagsøgeren i hovedsagen, lars busk a/s (tidligere ingeniør & entreprenør lars busk aps),
har henholdt sig til det af nykredit forsikring anførte.
landsretten har henholdt sig til afgørelsen.
anbringender
nykredit forsikring har om kumulation navnlig anført, at der ikke er nogen undskyldelig år-
sag til, at forsikringsselskabet først blev inddraget i hovedsagen den 29. juli 2009, idet kim
                                               - 2 -
ole jørgensen straks under hovedsagen kunne og burde have foretaget adcitation af forsik-
ringsselskabet.
vedrørende spørgsmålet om nyt syn og skøn har forsikringsselskabet navnlig anført, at den
altovervejende hovedregel er, at en skønserklæring, der er indhentet i en sag mellem to parter,
ikke kan anvendes i en sag mod en tredje part, der først inddrages på et senere tidspunkt i sa-
gen. forsikringsselskabet er frataget muligheden for partsbeføjelser i form af bl.a. indflydelse
på valget af skønsmand, på udformning af skønstema og på, hvilke bilag der tilgår skønsman-
den. ingeniør niemanns statiske beregninger af eksisterende spær (bilag 1) er en helt åbenbart
ensidigt indhentet erklæring efter sagsanlæg, og skønsmanden har besvaret spørgsmål, der har
eller kan have betydning for vurderingen af spørgsmålet om dækning under ejerskifteforsik-
ringen.
kim ole jørgensen har om kumulation navnlig anført, at årsagen til, at nykredit forsikring
ikke blev inddraget i sagen før afholdelsen af syn og skøn, bl.a. er, at han først efter dette
tidspunkt fik retshjælpsdækning og kendskab til den opsatte indvendige beklædning som den
mulige årsag til tagets deformering. der skal stilles supplerende spørgsmål i hovedsagen, og
der vil derfor ved en fortsat samlet behandling af sagerne ikke ske en udsættelse af hoved-
sagen.
om nyt syn og skøn har kim ole jørgensen navnlig anført, at skønsmanden på nuværende
tidspunkt ikke er blevet spurgt til forhold, der vedrører en mulig skade, som skal dækkes af
ejerskifteforsikringen. disse forhold skal først nu afklares ved et supplerende syn og skøn.
nykredit forsikring har mulighed for at udøve partsbeføjelser i forbindelse med de supple-
rende spørgsmål til skønsmanden, og forsikringsselskabet har ikke oplyst omstændigheder,
som gør, at skønsmanden ikke er egnet til at svare på supplerende spørgsmål af betydning for
forsikringsdækningen. der har ikke for skønsmanden været fremlagt dokumenter, som ikke
tidligere har været en del af sagen mellem kim ole jørgensen og forsikringsselskabet.
sagsfremstilling
kæremålet udspringer af en sag anlagt ved retten i roskilde den 6. marts 2008 af ingeniør &
entreprenør lars busk aps (nu lars busk a/s) mod kim ole jørgensen om bl.a. manglende
betaling for arbejde udført i forbindelse med en renovering af kim ole jørgensens ejendom.
                                               - 3 -
i 2006 indgik parterne aftale om renovering af kim ole jørgensens ejendom, bl.a. med ud-
skiftning af tagbeklædning.
i forbindelse med renoveringsarbejdet konstaterede lars busk a/s i 2007, at der var proble-
mer med tagkonstruktionen.
tagkonstruktionen blev herefter undersøgt af ingeniør morten niemann, som på grundlag af
statiske beregninger konkluderede, at det bestående tag ikke havde den fornødne styrke. hans
beregninger er fremlagt i form af en rapport af 20. august 2007 ”nyt tag. statiske beregnin-
ger” (bilag j) og en rapport af 16. juni 2008 ”eksisterende spær. statiske beregninger” (bilag
1).
den 6. juni 2007 anmeldte kim ole jørgensen forholdet til nykredit forsikring som en skade,
der var dækningsberettiget under en ejerskifteforsikring, der var tegnet hos selskabet.
til brug for besvarelse af forsikringsselskabets anmodning om nærmere oplysninger oplyste
ingeniør morten niemann i en mail af 11. juni 2007 til kim ole jørgensen bl.a.:
       ”skaden kan i korthed beskrives som følgende:
       taget er udført med en trempelkonstruktion hvor tremplen er afstivet med den skrå
       trykdiagonal.
       diagonalen er tilsyneladende fjernet nogle steder hvorved de vandrette kræfter i taget
       ikke kan føres ned til etageadskillelsen men virker som en udadrettet kraft på tremplen.
       denne vandrette bevægelse resulterer i en tilsvarende lodret deformation.
       …
       for god ordens skyld må jeg anføre, at jeg ikke kan afgøre om konstruktionen er født
       fejlkonstrueret eller den på et tidspunkt er ændret.”
den 27. juni 2007 afslog nykredit forsikring forsikringsdækning efter besigtigelse ved en
bygningskonsulent, der fandt, at en understøtning af tagkonstruktionen ikke var nødvendig.
kim ole jørgensen klagede den 16. juli 2007 over afslaget.
på grundlag af ingeniør morten niemanns forslag til, hvordan tagkonstruktionen kunne æn-
dres før opsætning af ny tagbelægning, havde lars busk a/s den 8. juni 2007 givet tilbud på
afstivning af tagkonstruktionen.
                                              - 4 -
ved mails af 17. juli 2007 og 21. august 2007 accepterede kim ole jørgensen tilbuddet og
igangsatte arbejdet, selvom spørgsmålet om forsikringsdækning endnu ikke var afklaret.
på nykredit forsikrings anmodning foretog cunningham lindsey leif hansen a/s besigti-
gelse af ejendommen den 16. oktober 2007 og 13. marts 2008 og afgav rapporter herom hen-
holdsvis den 6. november 2007 og udateret kort efter besigtigelsen den 13. marts 2008. af
rapporterne, der den 21. april 2008 blev sendt til kim ole jørgensens daværende advokat,
fremgår bl.a., at der oprindeligt kun var placeret trempelstolper ved hvert tredje spær, og at
dette var i overensstemmelse med almindelig byggeskik på tidspunktet for ejendommens op-
førelse.
nykredit forsikring fastholdt herefter afslaget på forsikringsdækning under henvisning til, at
der ikke kunne konstateres konstruktionsfejl eller skader på taget.
hovedspørgsmålet i sagen mellem lars busk a/s og kim ole jørgensen er, om lars busk
a/s ydede korrekt rådgivning ved at anbefale en forstærkning af tagkonstruktionen på kim
ole jørgensens ejendom.
den 1. maj 2009 udmeldte retten i roskilde efter forslag fra voldgiftsnævnet for bygge- og
anlægsvirksomhed ingeniør, tømrer michael krog hansen fra kim olsson a/s, rådgivende
ingeniørfirma, som skønsmand.
den 9. juni 2009 blev der afholdt syn og skøn i sagen, og den 31. juli 2009 modtog retten i
roskilde kim ole jørgensens adcitationsstævning mod nykredit forsikring.
skønsmanden afgav erklæring den 7. august 2009. heraf fremgår bl.a., at taget oprindeligt
havde været udført med stormbånd på hvert tredje spær i trempelkonstruktionen, og at dette
var almindeligt for tagkonstruktioner på tidspunktet for ejendommens opførelse, jf. skøns-
mandens besvarelse af spørgsmål 1. af svaret på spørgsmål 2 fremgår bl.a., at tagkonstruktio-
nen siden opførelsen yderligere er belastet med vægten af en indvendig isolering i lægtefor-
skalling.
kim ole jørgensen har i anledning af skønsmandens svar på spørgsmål 2 udarbejdet et udkast
til supplerende skønstema af 1. december 2009, hvor skønsmanden anmodes om at oplyse
                                                - 5 -
bl.a., om den aptering, der har været opsat under tagkonstruktionen, har medført en vægtfor-
øgelse, der har været den afgørende årsag til deformeringen af tagkonstruktionen.
højesterets begrundelse og resultat
kumulation
en afklaring af de faktiske forhold ved tagkonstruktionen før ombygningen har betydning for
afgørelsen af begge tvister. højesteret tiltræder derfor, at der er den fornødne sammenhæng
mellem kravene, jf. retsplejelovens § 250, stk. 2, nr. 3.
højesteret lægger til grund, at kim ole jørgensen først i forbindelse med afholdelse af skøns-
forretningen i juni 2009 fik kendskab til, at opsætningen af den indvendige beklædning under
taget kan være årsag til tagets deformering. herefter og efter oplysningerne om baggrunden
for, at nykredit forsikring a/s afslog forsikringsdækning, tiltræder højesteret, at kravet mod
forsikringsselskabet ikke er afvist efter retsplejelovens § 250, stk. 5, 1. pkt.
på denne baggrund tiltræder højesteret, at kravet mod nykredit forsikring inddrages under
sagen.
syn og skøn
det forhold, at nykredit forsikring først blev adciteret efter udmeldelse af syn og skøn og
afholdelse af syns- og skønsforretning, kan ikke i sig selv føre til, at der skal iværksættes et
nyt syn og skøn, jf. retsplejelovens § 210.
det tiltrædes af de grunde, som landsretten har anført, at skønsmanden fik forelagt ingeniør
niemanns statiske beregninger af eksisterende spær. der har ikke i øvrigt været konkrete ind-
sigelser mod skønsmanden, skønstemaet, grundlaget for eller afviklingen af skønsforretnin-
gen. forsikringsselskabet har heller ikke i øvrigt anført omstændigheder, der gør det antage-
ligt, at selskabet ikke vil kunne varetage sine interesser bl.a. ved at stille supplerende spørgs-
mål til skønsmanden. højesteret tiltræder herefter, at der ikke iværksættes nyt syn og skøn.
det kan ikke føre til et andet resultat, at skønsmanden har svaret på spørgsmål, der kan få be-
tydning for forsikringsselskabets retsstilling.
højesteret stadfæster herefter kendelsen.
                                          - 6 -
                                   thi bestemmes:
landsrettens kendelse stadfæstes.
kæremålsomkostningerne for højesteret fastsættes i forbindelse med sagens endelige afgø-
relse.
                                        --oo0oo--
                             udskriftens rigtighed bekræftes.
                                     højesteret, den
